Walesverjinn Gerwyn Price þykir líklegur til afreka á heimsmeistaramótinu í pílukasti sem hefst á morgun . Price er fyrir fram talinn vera helsti keppinautur heimsmeistarans Michael van Gerwen . Annað árið í röð fá Íslendingar tækifæri til að fylgjast með heimsmeistaramótinu í pílukasti á sportstöðvum Stöðvar tvö . Páll Sævar Guðjónsson sem fylgjast með gangi mála á flestum kvöldum fram að jólum en fyrsta keppniskvöldið er á morgun . Augu margra verða á Gerwyn Price sem er þriðji á heimslistanum á eftir þeim Rob Cross og Michael van Gerwen sem hafa einmitt unnið tvo síðustu heimsmeistaratitla . Gerwyn Price hefur lagt ofurkapp á að sleppa frá ímynd sinni sem vondi karlinn í pílunni . Hann gerði sér fljótt grein fyrir því að það er erfitt að ná árangri sem flesta í salnum á móti sér . Stælarnir höfðu gengið of langt og áhorfendur létu hann vita af óánægju sinni í hvert skipti . Góð frammistaða Gerwyn Price og markviss vinna hans í að breyta ímyndinni hefur hjálpað til . Spekingar eru á því að hann hafi líka hæfileikana til að fara alla leið í ár . Það verður samt erfitt að vinna ríkjandi heimsmeistara Michael van Gerwen sem hefur unnið titilinn tvisvar sinnum á síðustu þremur árum og þrisvar alls . „ Ég lét baulið ekkert trufla mig í byrjun en þetta gekk bara of langt , “ sagði Gerwyn Price við BBC . Hann gerði svolítið í því að leika vonda karlinn og ýta undir orðsporið en það kom að því að hann var búinn að fá nóg af því að vera vondi karlinn . „ Ég hef ekkert á móti smá stríðni en að það að heyra baulið viku eftir viku var bara of mikið . Það var líka fyrir neðan beltisstað að heyra baulið þegar ég þurfti að ná mikilvægum tvennum , “ sagði Price . Price lék rúgbý á sínum tíma en fyrir tveimur mánuðum ákvað hann að biðja um frið . Hann lofaði að hætta stælunum og látalátunum og bað um að fá meiri frið þegar hann var að keppa . Áhorfendur hafa orðið við því og hver veit nema að hann fá góðan stuðning á HM í ár .